armvectores/hy_wikipedia_2023 huggingface dataset:
Գնդակահարելով շներին

Գնդակահարելով շներին (անգլ.՝ Shooting Dogs), ֆիլմ 1994 թվականին Ռուանդայում կատարված ցեղասպանության մասին։ Ֆիլմի հիմքում ընկած է 1994 թվականին Ռունադայի բնակչության մեծամասնություն կազմող հուտուների (բահուտու) կողմից ավելի քանի 800 000 թութսի ցեղի անդամների ցեղասպանության պատմական փաստը։ Ֆիլմն առաջին անգամ ներկայացվել է Ֆրանսիայում 2005 թվականի մայիսի 12-ին։

Ֆիլմի անվանումը կապված է այն իրադրության հետ, որ Միավորված ազգերի կազմակերպության զինվորականներն իրավունք չեն ունեցել միջամտել ցեղասպանության կանխարգելմանը, բայց պետք է սպանեին թափառող շներին, որոնք ուտում էին մահացածների դիակները, որպեսզի խուսափեն սանիտարական հիմնախնդիրներից։
Ֆիլմը հիմնված է 1994 թվականին Ռուանդայում աշխատող BBC-ի թղթակից Դեվիդ Բելթոնի հիշողությունների վրա, որը հանդես է գալիս որպես ֆիլմի համասցենարիստ և պրոդյուսեր։
Ի տարբերություն այդ իրադարձությունների մասին պատմող մեկ այլ ֆիլմի (Ռուանդա հոթելը), որը նկարահանվել է Հարավային Աֆրիկայում, այս ֆիլմը նկարահանվել է բնօրինակ վայրում։ Ցեղասպանությունից բազմաթիվ մազապուրծ եղածներ հանդես են գալիս ֆիլմի որոշ դրվագներում։


== Սյուժե ==
Ֆիլմի գլխավոր հերոսների՝ երկու սպիտակամորթ կամավորների միջոցով նկարագրվում է Ռուանդայում իրագործված ցեղասպանությունը։ Նրանցից մեկը կաթոլիկ եկեղեցու քահանա Քրիստոֆերն է, մյուսը՝ երիտասարդ ուսուցիչ Ջոն, որոնք իրադարձությունների բերումով հայտնվում են ցեղասպանության էպիկենտրոնում։ Նրանց առջև խնդիր էր դրված՝ մնալ և օգնել մարդկանց, թե լքել երկիրը։ Ֆիլմի հիմքում ցեղասպանություն վերապրածների հուշերն են։ Չնայած դրան, ֆիլմի ավարտը չի համապատասխանում իրականությանը։
Ֆիլմի հիմնական իրադարձությունները կատարվում են ՄԱԿ-ի ենթակայության տակ գտնվող օբյեկտներից մեկում, որտեղ ապաստարան են գտնում մի քանի հազար փախստականներ։ Սակայն նրանց վիճակված չէր փրկվել, քանի որ ՄԱԿ-ի զորամասերը հրաման են ստանում լքել բնակավայրը՝ իրենց հետ տանելով բոլոր եվրոպացիներին և չթողնել ոչ մի զենք և զինամթերք այնտեղ ապաստան գտածներին։
Ֆիլմում ներկայացվում է Ռուանդայում տեղակայված ՄԱԿ-ի զինվորական հրամանատարության երկակի հոգեբանական իրավիճակը, երբ նրանք որպես զինվորական ստիպված ենթարկվում են իրենց վերադասների հրամանին, բայց միաժամանակ հոգեկան արհավիրք են ապրում՝ տեսնելով հասարավոր մարդկանց սպանդն ու իրենց անկարողությունը՝ միջամտել կամ օգնել նրանց։


== Դերերում ==
Ջոն Հյորտ՝ հայր Քրիստոֆեր
Հյու Դենսի` Ջո Քոննոր
Կլարե Հոուփ Աշեթի՝ Մարի
Դոմինիկ Հորվից` կապիտան Չարլզ Դելոն
Լուի Մահոնի` Սիբոմանա
Նիկոլա Վոլքեր` Ռաքել
Սթիվ Տուսսեն՝ Ռոլանդ


== Մրցանակներ և անվանակարգեր ==
2006 թվականի Heartland Film կինոփառատոնի մրցանակ լավագույն դրամատիկ առանձնահատկություն (Best Dramatic Feature) անվանակարգում։


== Ծանոթագրություններ ==


== Արտաքին հղումներ ==
Отстреливая собак
Отстреливая собак Archived 2015-03-25 at the Wayback Machine.
Shooting Dogs
Shooting Dogs
Հուշկապարիկ (բարձրաքանդակ, Երևան)

«Հուշկապարիկ» բարձրաքանդակ, գտնվում է Երևանի Անգլիական այգում, Գաբրիել Սունդուկյանի անվան ակադեմիական թատրոնի շենքի առջև, տեղադրվել է 1976-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ ՀՀ ժողովրդական նկարիչ Արա Հարությունյան։


== Տվյալներ ==
Գաբրիել Սունդուկյանի անվան թատրոնի քանդակային անսամբլի (թատրոնի մուտքի և Գաբրիել Սունդուկյանի հուշարձանի հետ մեկտեղ) մի մասն է։


== Պատկերասրահ ==

		
		


== Ծանոթագրություններ ==


== Աղբյուրներ ==
ՀՀ հուշարձանների տեղեկատվական շտեմարան(չաշխատող հղում)
Բլինյի սյուր Ուշ (կանտոն)

Բլինյի սյուր Ուշ (ֆր.՝ Bligny-sur-Ouche), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Բոն օկրուգի մեջ։ Համաձայն 2006 թվականի մարդահամարի կանտոնի բնակչությունը 2750 մարդ էր։Կանտոնի համարը 2107 է։ Կանտոնում կա 22 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Լյուքսեմբուրգի ֆուտբոլի առաջնություն 1937-1938

Լյուքսեմբուրգի ֆուտբոլի առաջնություն 1937-1938, Լյուքսեմբուրգի 28-րդ ֆուտբոլի առաջնությունը։ Մրցաշարի չեմպիոն է դարձել «Սպորա Լյուքսեմբուրգը»։ Մրցաշարին մասնակցել է 10 թիմ։


== Արտաքին հղումներ ==
Վիճակագրությունը RSSSF կայքում
Եվրոպայի չեմպիոնների գավաթի եզրափակիչ 1960

1960 Եվրոպական գավաթի եզրափակիչ, Եվրոպական գավաթի 5-րդ խաղարկությունն է։ Որում հաղթեց «Ռեալ Մադրիդ» ֆուտբոլային ակումբը 7-3 հաշվով՝ «Այնտրախտ Ֆրանկֆուրտին»։ Խաղը կայացել է Հեմպդեն Պարկ մարզադաշտում, Գլազգո, Շոտլանդիա։
Ռիչարդ Բըրբեջ

Ռիչարդ Բըրբեջ (անգլ.՝ Richard Burbage, հունվարի 6, 1567, Լոնդոն, Անգլիայի թագավորություն - մարտի 13, 1619(1619-03-13), Լոնդոն, Անգլիայի թագավորություն), անգլիացի դերասան։ Համարվել է Վերածննդի դարաշրջանի անգլիական թատրոնի խոշորագույն դերասաններից, Ուիլյամ Շեքսպիրի գործակիցը «Լորդ սենեկապանի սպասավորները» թատերախմբի կազմում։ Հատկապես Բըրբեջի համար Շեքսպիրը գրել է Ռիչարդ III-ի, Համլետի, Օթելլոյի, Լիրի, Մակբեթի, Պրոսպերոյի և շատ այլ դերեր։ 
Ժամանակակիցների վկայությամբ Բըրբեջն ունեցել է դերասանական մեծ վարպետություն, բեմական վերամարմնավորման բարձր արվեստ և հարուստ դիմախաղ։ Եղել է նաև գեղանկարիչ (պահպանվել է «Կնոջ դիմանկարը»)։


== Գրականություն ==
Scott McMillin, The Elizabethan Stage and "The Book of Sir Thomas More," Ithaca, N.Y., Cornell University Press, 1987; pp. 61–3.
F. E. Halliday, A Shakespeare Companion 1564-1964, Baltimore, Penguin, 1964; p. 77.
Andrew Gurr, The Shakespearan Stage 1574–1642, third edition, Cambridge, Cambridge University Press, 1992; p. 91.
Бёрджес. Э. Уильям Шекспир. Гений и его эпоха. — М.: Центрполиграф. 2001.


== Ծանոթագրություններ ==
Էլեգիա

Անվան այլ կիրառումների համար տե՛ս՝ Էլեգիա (այլ կիրառումներ)
Էլեգիա, եղերերգ, (հունարեն՝ έλεγεία - տրտունջ), քնարական ժանրի ստեղծագործություն։ Առաջացել է Հին Հունաստանում, որտեղ այդպես էին անվանվում էլեգիկ բանաստեղծական չափով գրված բանաստեղծությունները։ Էլեգիաների մեջ կանոնավորապես իրար էին հաջորդում հեքսամետրը և պենտամետրը, որոնք միասին կազմում էին էլեգիկ երկտող։ Յուրաքանչյուր տունը նախապես կազմված էր 2 տողից։ Եղերերգը գովերգել է մարտական խիզախությունը, արծարծել քաղաքական ու բարոյական խնդիրներ, ալեքսանդրյան և հռոմեական պոեզիայում արտահայտել անհատական ապրումներ։ Հետագայում նոր երանգավորումով տարածվել է նոր ժամանակների գրականության մեջ։ Եղերերգը գրում են ժամանակակից հասարակական կյանքից դժգոհ, ներքին ողբերգություն ապրող բանաստեղծները։ Հայ գրականության լավագույն եղերերգերից են Պ․ Դուրյանի «Լճակ», «Իմ մահը», Ա․ Իսահակյանի «Օրս տրտում, սև է անցնում», Վահան Տերյանի «Աշնան մեղեդի» բանաստեղծությունները։ Երաժշտության մեջ եղերերգ են կոչվում թախծալի, վշտալի, խոհական բնույթի վոկալ և գործիքային պիեսները, օրինակ, Ա․ Պ․ Բորոդինի «Հեռավոր հայրենիքի ափերին» ռոմանսը, Ժ․ Մասնեի «Էլեգիա»-ն՝ ձայնի համար դաշնամուրի և թավջութակի ընկերակցությամբ, Պյոտր Չայկովսկու «էլեգիա»-ն՝ լարային նվագախմբի համար գրված սերենադից, Սերգեյ Ռախմանինովի դաշնամուրային «Էլեգիա»-ն, Ա․ Սպենդիարյանի «Էլեգիական երգ»-ը՝ «Ղրիմի էսքիզներ»-ի առաջին շարքից։
Ճառընտիր (4822)

Ճառընտիր (4822), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4822 թվի տակ։ Ձեռագիրը գրվել է 1491 թվականին Հակոբ գրչի, Մովսես գրչի կողմից՝ Արծկեյում։ Ստացողը եղել է Խալիֆն։ Գրված է թղթի վրա, որը ունի 31x21 չափս։ Ձեռագիրը կազմված է 473 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 25բ, 125բ, 235ա, 471ա և այլուր, կազմողի՝ 473ա (1608թ.), հետագայի՝ 235բ, 472բ (16-րդ դար), 241ա, 473ա (1608թ.), 1ա (1733թ.):


== Բովանդակություն ==
Ճառք, Խրատք (Ոսկեբերան, Եփրեմ, Յովհ. Վանական, Եղիշե, Սևերիանոս, Բարսեղ Կեսարացի, Յովհ. Մանդակունի, Կւրեղ Երուսաղեմցի, Յովհ. Երզնկացի),
Ներբողեանք (Ներսես Շնորհալի, Ոսկեբերան, Յակ. Սրճեցի, Եփրեմ),
Պատմութիւնք Գալստեանն մոգուց, Կոտորմանն մանկանց Ի Բեթղեհեմ, Թաղմանն և Յարութենանն Քրիստոսի, Փոխմանն Աստուածածնի, Հազունեաց խաչին, Խաչափայտին, Գալստեանն Մահմետին Ի Հայս, Վարադայ խաչին,
Վարք և վկայաբանութիւնք՞


== Ծանոթագրություններ ==
Սույդա (գյուղ, Գատչինսկի շրջան)

Անվան այլ կիրառումների համար տե՛ս՝ ՍույդաՍույդա (ռուս.՝ Суйда), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կողոպուտ Կըզել-Աջիլո գյուղի մոտ

«Ограбление близ селения Кизил-Аджило» (հայերեն՝ «Կողոպուտ Կըզել-Աջիլո գյուղի մոտ»), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի սեպտեմբերի 3-ին։


== Պատմություն ==
Հոդվածն առաջին անգամ հրատարակվել է 1898 թվականի սեպտեմբերի 3-ին «Новое Обозрение» օրաթերթի № 5037-ում։ Այնուհետև տպագրվել է Երևանում 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 330-332-րդ էջերում։ Հրատարակել է Էդուարդ Ջրբաշյանը՝ շարքի համար մեկ ընդհանուր առաջաբանով։ Ջրբաշյանի հրատարակած գրքի մեջ գրված են Թումանյանի՝ հեղինակ լինելու փաստը հաստատող հետևյալ տողերը, որը մեջբերված է 1898 թվականին Փիլիպոս Վարդազարյանին ուղղված նամակից. «Ես այստեղ շատ լավ եմ անցկացնում օրերս- քեֆեր ենք անում, կոնցերտներ ենք տալիս- ոտանավորներ ենք գրում և, վերջապես, ավազակների մասին լուրեր եմ գրում «Новое Обозрение»-ին»։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։


== Տես նաև ==
Թիֆլիսի գավառ, հուլիսի 25


== Ծանոթագրություններ ==
Օպենկի (Պրոլետարսկի շրջան)

Օպենկի (ռուս.՝ Опенки), ավան Ռուսաստանի Դաշնության Ռոստովի մարզի Պրոլետարսկի շրջանում։ Օպենկինսկի գյուղական համայնքի վարչական կենտրոնն է։
«Կորուսյալները» հեռուստասերիալի սերիաների ցանկ

Հանրահայտ «Կորուսյալները» հեռուստասերիալի սերիաների ցանկը, որի պրեմիերան ԱՄՆ-ում կայացել է 2004 թ. սեպտեմբերի 22-ին։


== Առաջին եթերաշրջան (2004—2005) ==

Առաջին եթերաշրջանը ԱՄՆ-ում եթեր է դուրս եկել 2004 թվականի սեպտեմբերի 22-ին և կազմված է եղել 24 սերիաներից (գումարած ևս մեկ սերիա-հավաքածու)։
Հիմնական իրադարձությունները։ Սիդնեյից Լոս-Անջելես ճանապարհին Oceanic Airlines ավիաընկերության օդանավը վթարի է ենթարկվում։ Վթարից հետո այն հայտնվում է տրոպիկական անտառներով մի անմարդաբնակ կղզու վրա։ Մի քանի տասնյակ ուղևորներ կարողանում են ողջ մնալ։ Կղզին աստիճանաբար բացում էի իր գաղտնիքները նրանց առջև՝ ջունգլիների հանելուկային բունկերը, անհայտ ծագմամբ «սև ծուխը» և Ուրիշների առկայությունը։


== Երկրորդ եթերաշրջան (2005—2006) ==

Երկրորդ եթերաշրջանը ԱՄՆ-ում եթեր է դուրս եկել 2005 թ. սեպտեմբերի 21-ին և կեզմված է եղել 23 սերիաներից։ Այս եթերաշրջանում որպես հիմնական թեմա է ծառայել հավատի և գիտելիքի միջև կոնֆլիկտը։ Հայտնվեցին որոշ նոր հերոսներ՝ ինքնաթիռի պոչամասի անկումից փրկված ուղևորները և կղզու այլ բնակիչներ։ Չնայած կղզու որոշ գաղտնիքներ բացահայտված են, դեռևս անհյատ է մնում, թե ովքեր են Ուրիշները։


== Երրորդ եթերաշրջան (2006—2007) ==

Երրորդ եթերաշրջանը ԱՄՆ-ում սկսել է ցուցադրվել 2006 թ. հոկտեմբերի 4-ից։ Հեռուստադիտողներն պարզ է դառնում, թե ինչ է լինում գողացված Ջեքի, Քեյթի և Սոյերի հետ։ Բացվում են որոշ գաղտնիքներ Ուրիշների և DHARMA-ի հետ կապված։ Եթերաշրջանի վերջում ողջ մնացածների մոտ փրկության հույս է առաջանում։


== Չորրորդ եթերաշրջան (2008) ==

Չորրորդ եթերաշրջանի ցուցադրությունը սկսել է 2008 թ. հունվարի 31-ին։ Նավով կղզի են ժամանում փրկրարարները, սակայն փրկվում են 815 չվերթից փրկվում են միայն 6 հոգի։ Ֆլեշֆորվարդները պատմում են նրանց փրկության մանրամասները։


== Հինգերորդ եթերաշրջան (2009) ==

Հինգերորդ եթերաշրջանի պերմիերան տեղի է կայացել է 2009 թվականի հունվարի 21-ին։ Ցուցադրվում են կղզու տեղափոխման հետևանքները, ինչպես նաև վերամիացումն ու «Օշեանիկի վեցնյակի» վերադարձը կղզի։


== Վեցերորդ եթերաշրջան (2010) ==

Վեցերորդ եթերաշրջանը սկսվել է 2010 թ. փետրվարի 2-ին և կազմված էր 16 սերիաներից, առաջին և վերջին սերիաները կրկնապատկված են (տևում են 2 ժամ)։


== Մոբիզոդներ (2007—2008) ==


== Հատուկ թողարկումներ (2005—2010) ==


== Ծանոթագրություններ ==


== Հղումներ ==
«Կորուսյալները» IMDb-ում (անգլ.)Կաղապար:«Կորուսյալները» ֆիլմի սերիաները
Զուդալի

Զուդալի (վրաց.՝ ზუდალი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Շոլոխովի փողոց (այլ կիրառումներ)

Շոլոխովի փողոց անվանումով առկա են հետևյալ հոդվածները.

Շոլոխովի փողոց (Տագանրոգ)
Շոլոխովի փողոց (Նովոչերկասկ)
Շոլոխովի փողոց (Շախտի)
Շոլոխովի փողոց (Կրասնի Սուլին)
Շոլոխովի փողոց (Վոլգոդոնսկ)
Շոլոխովի պողոտա (Դոնի Ռոստով)
Շոլոխովի նրբանցք (Դոնեցկ, Ռոստովի մարզ)
Իգենսդորֆ

Իգենսդորֆ (գերմ.՝ Igensdorf), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 4873 մարդ։ Զբաղեցնում է՝ 28.85 կմ² տարածք։ Պաշտոնական կոդ՝ 09 4 74 140։


== Ծանոթագրություններ ==


== Արտաքին հղումներ ==
Պաշտոնական էջ
Մալեևկա (այլ կիրառումներ)

Մալեևկա անվանումը կարող է ունենալ հետևյալ կիրառումները․

Մալեևկա (գյուղ, Բորովի շրջան) - գյուղ Ուկրաինայի Խարկովի մարզի Բորովի շրջանում,
Մալեևկա (գյուղ, Շումյաչինսկի շրջան) -  գյուղ Ռուսաստանի Սմոլենսկի մարզի Շումյաչինսկի շրջանի կազմում։
Ջեյմս Արնես

Ջեյմս Կինգ Աուրնես (անգլ.՝ James King Aurness, մայիսի 26, 1923(1923-05-26), Մինեապոլիս, Մինեսոտա, ԱՄՆ - հունիսի 3, 2011(2011-06-03)[…], Բրենթվուդ, Լոս Անջելես, Լոս Անջելես շրջան), ամերիկացի դերասան, պրոդյուսեր, ում հաճախ անվանում են 1950-1970 թվականների հեռուստատեսության լավագույն դերասաններից մեկը։ Հանդիսատեսին հայտնի է «Փողի ծուխը» սերիալից և «Ֆուրգոնի կառապանը», «Ֆերմերի աղջիկը» ֆիլմերից։ Ջեյմսին համարում էին 1950-1970-ական թթ.-ի ամենահայտնի դերասաններից մեկը։ TV Guide ամսագրում նա զբաղեցրել է քսաներորդ տեղը «Բոլոր ժամանակների հիսուն հանճարեղ հեռուստադերասաններ» ցուցակում։
Արնեսն առավել հայտնի է մարշալ Մեթ Դիլոնի՝ երկար հեռուստասերիալի գլխավոր հերոսի՝ վեստերնի դերով։ Իր շոուի հեռարձակման ամբողջ ժամանակահատվածը տևել է 1955-ից մինչև 1975 թվականը, իսկ ութսունական թվականների վերջին՝ իննսունականների սկզբին, կրկնել է իր դերը հեռուստատեսության համար արված չորս ֆիլմերում։ Արնեսն այդ ընթացքում իր դերի համար երեք անգամ առաջադրվել է «Էմմի» մրցանակի՝ դրամատիկ հեռուստասերիալում տղամարդու լավագույն դերի համար, սակայն երբեք չի շահել մրցանակը։
Միննեապոլիսում ծնված Արնեսը դերասանական կարիերան սկսելուց առաջ մասնակցել է Երկրորդ աշխարհամարտին։ Նա իր կարիերան որպես ռադիոյի հաղորդավար սկսել է 1945 թ.-ին Միննեապոլիսում, իսկ 1947-ին նա գնաց Հոլիվուդ, որտեղ իր դեբյուտը ունեցավ հերոսուհի Լորետա Յանգի եղբոր օժանդակ դերի հետ «Ֆերմերի դուստրը» ֆիլմում։ Խաղացել է նաև «Նրանք», և «Ոչինչ նոր աշխարհից» ֆիլմերում։ 1947-1956 թվականների միջև ընկած ժամանակահատվածում ընդհանուր առմամբ, նա նկարահանվել է ավելի քան երեսուն կինոֆիլմերում։ Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։
Ջեյմս Արնեսը մահացել է բնական մահով 2011 թվականի հունիսի 3-ին Լոս Անջելեսի իր տանը։ Նա ամուսնացել է երկու անգամ և ուներ չորս երեխա։ Նրա առաջին կինը մահացել է թմրանյութերի գերդոզավորումից, ինչպես նաև նրա դուստրը, որն ինքնասպան է եղել՝ մահացու չափաբաժին ընդունելով 1975 թվականին։ Նա թաղվել է Կալիֆոռնիայի Գլենդել քաղաքում։


== Ծանոթագրություններ ==


== Արտաքին հղումներ ==
Սթիվ ՄաքՔերի

Սթիվ ՄաքՔերի (անգլ.՝ Steve McCurry, փետրվարի 24, 1950(1950-02-24), Ֆիլադելֆիա, Փենսիլվանիա, ԱՄՆ), ամերիկացի ֆոտոլրագրող, առավելապես հայտնի իր հեղինակային «Աֆղան աղջիկը» լուսանկարի շնորհիվ, որն առաջին անգամ հայտնվել է National Geographic ամսագրի շապիկին։


== Վաղ կյանք ==
ՄաքՔերին ծնվել է Ֆիլադելֆիայում, սովորել է Փենսիլվանիա նահանգի համալսարանում։ Ի սկզբանե ուսումնասիրել է կինեմատոգրաֆիա և կինո, բայց ի վերջո ստացել է թատերագետի աստիճան և գերազանցությամբ ավարտել համալսարանը 1974 թվականին։ Համալսարանական The Daily Collegian թերթի համար լուսանկարներ պատրաստելու ժամանակ սկսել է հետաքրքրվել լուսանկարչությամբ։


== Գործունեություն ==
Ֆոտոլրագրությամբ սկսել է զբաղվել Աֆղանական պատերազմի ժամանակ։ Տեղական հագուստ հագած՝ նա հատել է աֆղանա-պակիստանյան սահմանը վերահսկվող տարածքներում։
Նրա լուսանկարները հակամարտության առաջին լուսանկարներն էին և լայնորեն հրապարակվում էին․ նա նվաճել է Ռոբերտ Կապայի ոսկե մեդալը՝ որպես լավագույն արտասահմանյան ֆոտոթղթակից։ Հետագայում ՄաքՔերին շարունակեց պատրաստել միջազգային հակամարտությունների վերաբերյալ ֆոտոռեպորտաժներ, այդ թվում՝ Իրան-իրաքյան պատերազմի, Լիբանանի, Կամբոջայի, Ֆիլիպինների քաղաքացիական պատերազմների, Պարսից ծոցի պատերազմի մասին։
Նրա աշխատանքները հրապարակվել են ամբողջ աշխարհի զանազան ամսագրերում, սակայն առավել հաճախ National Geographic-ում։ 1986 թվականին դարձել է Magnum Photos-ի անդամ։


== «Աֆղան աղջկա» լուսանկարը ==
ՄաքՔերին արել է իր ամենահայտնի լուսանկարը՝ «Աֆղան աղջիկը» Փեշևարայի մոտ գտնվող փախստականների համար նախատեսված ճամբարում։ Լուսանկարն անվանվել է National Geographic-ի պատմության «ամենահայտնի լուսանկար», և նրա դեմքը հայտնի է դարձել 1985 թվականի ամսագրի համարի շապիկին տեղադրվելուց հետո։ Լուսանկարը նաև լայնորեն օգտագործվել է բրոշյուրներում, պաստառներում և Amnesty International-ի օրացույցներում։
«Աֆղան աղջկա» ինքնությունը 17 տարի շարունակում էր մնալ անհայտ, մինչև ՄաքՔերին և National Geographic-ի անձնակազմը 2002 թվականին գտան Շարբաթ Գուլա անունով կնոջ։


== Պատկերասրահ ==


== Հրատարակումներ ==


== Ծանոթագրություններ ==
Մոնրո շրջան (Իլինոյս)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.005 կմ² է, բնակչությունը՝ 32.957 մարդ (2010 թ. տվյալներով)։ Շրջկենտրոնն է Վաթերլո բնակավայրը։ Կազմավորվել է 1816 թ.։
Պարոն

Պարոն, հայերենի հարգալից դիմելաձևի համակարգում ընդունված բառ, որը կրում է «հարգարժան այր» իմաստը: Տղամարդու պատվավոր անվանում է, որն ունի երկու իմաստ՝ կոչում և դիմելաձև։


== Ծագում ==
Հայերենում «պարոն» բառն առաջին անգամ գործածվել է Կիլիկյան Հայաստանում՝ ունենալով «իշխան, մեծավոր» իմաստը։ Բառն առաջացել է ֆրանսերեն «բարոն» (ֆր.՝ Baron, թարգ.՝ «իշխանավոր») բառից, որն էլ իր հերթին ծագում է գերմաներեն baro «ազատ մարդ» նշանակությունից։ Կիլիկյան Հայաստանում օգտագործվել է որպես ազնվական կալվածատիրոջ տիտղոս (բարոն), նշանակել է հողամասի ազնվական-սեփականատեր։ Հետագայում արևմտահայերը գրել են «պարոն» և կարդացել «բարոն»։ Ժամանակակից արևելահայերենում գրվում և կարդացվում է «պարոն»։


== Դիմելաձև ==
Հայաստանում պարոնը տղամարդուն քաղաքավարի դիմելու ձև է։ Սովորաբար այսպես դիմում են պետին կամ կոչումով ավագին, ինչպես նաև այն դեպքում, երբ զրուցակցի անունը հայտնի չէ։ Կնոջը համապատասխան դիմելու ձևն է՝ տիկին (ռուս.՝ тикин)։


== Տես նաև ==
Հայերենի հարգալից դիմելաձևեր
Բարոն
Բերդատեր պարոն


== Ծանոթագրություններ ==
Մածնաբերդի իշխանություն

Մածնաբերդի իշխանություն, իշխանություն Մեծ Հայքի Ուտիք նահանգի արևմտյան մասում, 12-13-րդ դարերում։ Հիմնել է Կյուրիկե Գ-ի որդի Դավիթը (1113-1145) մոտ 1113 թվականին, երբ Կյուրիկյան թագավորության անկումից հետո հաստատվել է Մածնաբերդում։ Այդ ճյուղը Հայաստանի ավատատիրական տներից էր, ենթակա Զաքարյանների գերիշխանությանը և քաղաքական կապեր ուներ հարևան իշխանությունների՝ Տավուշի, Հաթերքի, Նոր-բերղի տերերի ու վրացի Օրբելիների հետ։
12-րդ դարի առաջին կեսին Մածնաբերդի իշխանության պայքարի մեջ էր Գանձակի սելջուկ ամիրայության դեմ։ Դավթի հաջորդներ Կյուրիկեի (1145-1170) և Աբաս (1170-1176) Ժամանակաշրջանից Մածնաբերդի իշխանության մասին տեղեկությունները սուղ են։
12-րդ դարի վերջին Նոր-բերղի Կյուրիկյանները փորձել են Աղսարթան Ա-ից (1176 թվականից) խլել Մածնաբերդը, բայց՝ ապարդյուն։ 1236 թվականին, Աղսարթան Բ-ի օրոք, Մածնաբերդը ժամանակավորապես նվաճել են մոնղոլները։ 1250-ական թվականներին մոնղոլական արշավանքներին (Նփրկերտ, Բաղդադ) մասնակցել է Թաղիադինը, որի որդի Սարգիսը Մածնաբերդի իշխանության մեջ հայտնի վերջին տիրակալն է։ Մածնաբերդի Կյուրիկյանները մասնակցել են նաև հայ հոգևոր-մշակութային կյանքին (Աբասի քույր Մարիամը կառուցել է տվել Քոբայրի եկեղեցին և այլն)։ Մածնաբերդի իշխանությունը գոյատևել է մինչև 13-րդ դարի վերջը։


== Իշխանների ցանկ ==
1113-1145 - Դավիթ Բ
1145-1170 - Կյուրիկե Գ
1170-1176 - Աբաս Բ
1176- Աղսարթան Ա
Աղսարթան Բ
Թաղիադին Ա
Սարգիս Ա


== Տես նաև ==
Տաշիր-Ձորագետի թագավորություն
Բալդրղան

Բալդրղան , լեռ Զանգեզուրում։ Ըստ տեղեկությունների լեռան վրա նշմարվում են բնակավայրի ավերակներ։


== Ծանոթագրություններ ==
Ստուպկի (այլ կիրառումներ)

Ստուպկի, կարող է վերաբերել՝

Ստուպկի - գյուղ, Ուկրաինայի Պոլտավայի մարզի Զենկովի շրջանում
Ստուպկի - գյուղ, Ուկրաինայի Պոլտավայի մարզի Միրգորոդի շրջանում
Ստուպկի - գյուղ, Ուկրաինայի Պոլտավայի մարզի Պոլտավայի շրջանում
Ստուպկի - գյուղ, Ուկրաինայի Սումիի մարզի Լեբեդինի շրջանում
Ստուպկի - գյուղ, Ուկրաինայի Վիննիցայի մարզի Օրատովկայի շրջանում
Ապրիչենա

Ապրիչենա (իտալերեն՝  Apricena), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 13 664 մարդ, բնակչության խտությունը կազմում է 80 մարդ/կմ²։ Զբաղեցնում է 171 կմ² մակերես։ Փոստային ինդեքս՝ 71011, հեռախոսային կոդ՝ +39 00882։
Աստվածամայրը (Madonna dell Incoronata) հարգվում է որպես քաղաքի հովանավոր։ Քաղաքի տոնն ամեն տարի նշվում է մայիսի վերջին կիրակի օրը։


== Արտաքին հղումներ ==
http://www.comune.apricena.fg.it/Home%20Page.htm Archived 2006-06-21 at the Wayback Machine.
Արարատցեմենտ

Արարատցեմենտ, Մուլտի Գրուպ կոնցեռնին պատկանող փակ բաժնետիրական ընկերություն Արարատի մարզի Արարատ քաղաքում։ Հայաստանում պորտլանդցեմենտ արտադրող երկու գործարաններից մեկն է։ Սեփականատերը Գագիկ Ծառուկյանն է։


== Պատմություն ==
Ընկերությունը հիմնադրվել է 1927 թվականին, խորհրդային ժամանակաշրջանում։ Իր առաջին արտադրանքը տվել է 1933 թվականին։ Ընկերությունը մինչև 2002 թվականը աշխատել է որպես պետական գործարան։ 2002 թվականին գործարանը 200 հազար դոլարով ձեռք է բերել Բելգիայում գրանցված «Ռոբերտո» ընկերությունը, որից մի քանի ամիս անց սեփականատեր է դարձել «Մուլտի Գրուպ» կոնցեռնը։
Մասնավորեցումից հետո իրականացվել են լայնածավալ ներդրումներ և արդիականացում, ինչը թույլ է տվել գործարանում տեղադրել ժամանակակից տեխնոլոգիաներ։ Ավելի ուշ նրան տրվել է ISO-2001-2002 միջազգային հավաստագիր։


== Արտադրանք ==
Գործարանի արտադրանքը ներառում է արագ կարծրացող պորտլանդցեմենտ՝ առանց հավելումների, պորտլանդցեմենտ՝ հանքային հավելումներով։


== Ծանոթագրություններ ==


== Արտաքին հղումներ ==
«Արարատցեմենտ» ՖԲԸ-ի պաշտոնական կայք
«Արարատցեմենտի» մասին ինֆորմացիա «Մուլտի Գրուպի» պաշտոնական կայքում
Հրամայական եղանակ

Հրամայական եղանակի (լատ.՝ modus imperativus) բայաձևերը ցույց են տալիս գործողության կատարման հրաման, թելադրանք, կոչ, պատվեր, հորդոր, խնդրանք։ Պաղդասար Դպիրն այս եղանակն անվանել է աղաչական եղանակ։
Հրամայական եղանակն ունի միայն եզակի ու հոգնակի թվերի երկրորդ դեմքի բայաձևեր։
Ժամանակակից հայերենում հրամայական եղանակի բայաձևերը կազմվում են ԻՐ, Ա և ՈՒ վերջավորություններով։ Հրամայական եղանակի հոգնակի բայաձևերը կազմվում են Եք վերջավորության միջոցով։
Ա և Ե խոնարհման և կրավորական բայերի եզակի հրամայականը կազմվում է առաջին հիմքով, մյուս բայերինը՝ երկրորդ (կատարյալի) հիմքով։ Ա խոնարհման բայերի եզակի հրամայականը կազմվում է ա, պատճառական բայերինը՝ ու, իսկ Ե խոնարհման բայերինը՝ պարզ և սոսկածանցավոր, ինչպես նաև Ա խոնարհման սոսկածանցավոր բայերինը՝ իր վերջավորությամբ։

Օրինակ՝

Գոտեպնդվեցե՛ք ատելությամբ վառ,Գոտեպնդվեցե՛ք ահեղ վրեժով... (Ավետիք Իսահակյան)Մի հավատար ստվերներին, հենվիր միայն քեզ վրա,Ատելու չափ սիրիր մարդկանց, բայց լավություն միշտ արա։ (Ավետիք Իսահակյան)


== Արգելական հրամայական ==
Ժխտական (արգելական) հրամայականը կազմվում է մի մասնիկով, օրինակ՝ 

Դու մի՛ հավատա ժպտուն աչքերին,Շատ անգամ նըրանք ծաղիկներ են վառ՝
Բուսած կորըստյան անդունդի ծերին... (Ավետիք Իսահակյան)


== Ծանոթագրություններ ==


== Տես նաև ==
Բայի եղանակ
Սահմանական եղանակ
Ըղձական եղանակ
Պայմանական եղանակ
Հարկադրական եղանակ։
Սամսոնավանք

Սամսոնավանք (Սամսոնի վանք), Հայ առաքելական եկեղեցու վանքային համալիր Հայաստանի Տավուշի մարզի Կիրանց գյուղից 15 կմ հարավ-արևմուտք, Խնձորուտ անտառապատ դաշտամասում։


== Պատմություն ==
Սամսոնի Վանքը հնում մտնում էր Մեծ Հայքի Գուգարք աշխարհի Կայեն գավառի մեջ։ Վանքը կառուցված է Խնձորկուտ կոչվող անտառապատ սարահարթի վրա, 12-13 դարերում։


== Ճարտարապետություն ==
Համալիրը բաղկացած է երկու եկեղեցուց, մատուռից, գերեզմանատնից, բնակելի ու տնտեսական նշանակության օժանդակ շինություններից, որոնք գտնվում են ավերված վիճակում։ Մատենագրական աղբյուրներում այս հուշարձանախմբի մասին տեղեկություններ չեն պահպանվել։ Ճարտարապետական ձևերով հուշարձանները կարող են վերագրվել XII - XIII դարերին։ Կառուցված են մոխրագույն ավազով, սրբատաշ քարերով, կրաշաղախով։


=== Մեծ (գլխավոր) եկեղեցի ===
Գլխավոր կամ մեծ եկեղեցին համարյա կանգուն է, պատերը ներսից սվաղված են, դրանց վրա պահպանվել են կրոնական բովանդակությամբ որմնանկարների մնացորդներ։ Կառուցված է սրբատաշ ավազաքարով, ունի գմբեթ։ Եկեղեցու մուտքը արևմուտքից է, արևելյան կողմում ունի ցածրիկ բեմ։


=== Փոքր եկեղեցի ===
Փոքր եկեղեցին գտնվում է գլխավոր եկեղեցու հարավային կողմում։ Ունի թաղակապ միանավ դահլիճի հորինվածք, ծածկը թաղակապ է, արևելյան կողմում կիսաշրջան աբսիդով։ Այս շինության միայն արևելյան հատվածն ու պատերի ստորին շարքերն են պահպանվել։ Այս եկեղեցին ունեցել է որմնանկարներով զարդարված թաղակապ ծածկ։ Արևմտյան պատին կան անթվակիր վիմագիր արձանագրություններ։


=== Մատուռ ===
Կիսավեր վիճակում է նաև հյուսիսային կողմում գտնվող մատուռը։ Մատուռը փոքր թաղածածկ, երկթեք կտուրով շինություն է։ Գտնվում է գլխավոր եկեղեցուց հյուսիս։ Ծածկը և հյուսիսային կողմի պատը փլվել են։ Հարուստ դրվագված դուռը բացվում է արևմտյան կողմից։ Ներսից և դրսից պատերին փորագրված են նվիրատվական, անվանական մի քանի արձանագրություններ։ Գերեզմանատան տապանաքարերը խաչքարերի պատվանդանները սրբատաշ քարերի բեկորներր ծածկված են հողով։


=== Այլ կառույցներ ===
Շրջակայքում մնացել են միջնադարյան գերեզմանոցը և Սամսոնի գյուղ գյուղատեղին։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 68-69, էջեր 68-69 — 154 էջ։


== Ծանոթագրություններ ==
Ֆամիյի

Ֆամիյի (ֆր.՝ Familly), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 127 մարդ, բնակչության խտությունը` 11.86 մարդ/կմ²: Բնակավայրը զբաղեցնում է 10.71 կմ² տարածք:
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս:


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 60 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան)  բնակիչ, որոնցից ակտիվ էին 61-ը, իսկ ոչ ակտիվները` 19: Ակտիվության ցուցանիշը կազմում է 76,3 %: 61 աշխատունակ մարդկանցից աշխատել է 51 անձ (27 տղամարդ և 24 կին): Գործազուրկ են եղել 10 անձ (3 տղամարդ և 7 կին): 19 անաշխատունակներից 8-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փոցխո

Փոցխո (վրաց.՝ ფოცხო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Սենակից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների` գյուղի բնակչությունը կազմում է 776 մարդ։


== Ծանոթագրություններ ==
Վենետիկի հանձնաժողով

Վենետիկի հանձնաժողով Եվրոպայի Խորհրդի խորհրդատվական մարմին, որը կազմված է սահմանադրական իրավունքի ոլորտում անկախ փորձագետներից։ Այն ստեղծվել է 1990 թվականին, Բեռլինի պատի փլուզումից հետո, երբ խիստ կարիք կար օգնելու Կենտրոնական և Արևելյան Եվրոպայի երկրներին սահմանադրական բարեփոխումների մեջ։ Հանձնաժողովի պաշտոնական անվանումն է Իրավունքի միջոցով ժողովրդավարության Եվրոպական հանձնաժողով, բայց քանի որ հանձնաժողովի հանդիպումները տեղի են ունենում Իտալիայի Վենետիկ քաղաքում, որտեղ նստաշրջանները գումարվում են տարեկան չորս անգամ, այն անգամ հաճախ անվանում են Վենետիկի հանձնաժողով։


== Անդամ երկրներ ==

Սկսելով 18 անդամ երկրից, շուտով Եվրոպայի Խորհրդի բոլոր երկրները միացան Վենետիկի հանձնաժողովին և 2002 թվականից ոչ եվրոպական երկրներ նույնպես կարող են դառնալ հանձնաժողովի անդամ։ 2014 թվականի հուլիսի 13-ի դրությամբ հանձնաժողովն ուներ 60 անդամ երկիր, որից 47 Եվրոխորհրդի անդամ երկրներ և 13 այլ երկրներ։ Բելառուսը կապված անդամ է և կան հինգ դիտորդներ։ Պաղեստինյան ազգային վարչությունը և Հարավաֆրիկյան Հանրապետությունն ունեն հատուկ համագործակցության կարգավիճակ, որը նման է դիտորդի կարգավիճակին։ ԵՄ-ի, ԵԱՀԿ-ի և ՍԻՄԱ-ի (Սահմանադրական իրավունքի միջազգային ասոցացիա / Association internationale de droit constitutionnel) ներկայացուցիչները մասնակցում են հանձնաժողովի հերթական նստաշրջաններին։


== Անդամ են ==
Անդամներն են ավագ գիտական աստիճանով անձինք, հատկապես սահմանադրական կամ միջազգային իրավունքի ոլորտում, սահմանադրական դատարանների դատավորները կամ խորհրդարանների անդամները։ Ներկա և նախկին անդամների մեջ եղել են անվանի գիտնականներ և դատավորներ։


== Նախագահ ==
Հանձնաժողովի ներկայիս նախագահն է նախկին գլխավոր քարտուղար Ջաննի Բուքիքիոն իսկ նրա նախորդ Ժան Էրիկ Հելգեսենը, ով Օսլոյի համալսարանի պրոֆեսոր է, ընտրվել է փոխնախագահ։
Վենետիկի հանձնաժողովի հիմնական գործառույթն է սահմանադրությունների նախագծերի և դրանց փոփոխությունների մասին կարծիք հայտնելը, սակայն հանձնաժողովը նաև ուշադրություն է դարձնում սահմանադրական օրենքների վրա, ինչպիսիք են ընտրական կամ փոքրամասնությունների մասին օրենքները։
Կարծիքի համար դիմում են անդամ երկրները, Եվրախորհրդի մարմինները, Եվրոպական կամ միջազգային կազմակերպությունները, կամ հանձնաժողովի աշխատանքներին մասնակից մարմինները։ Հանձնաժողովի կարծիքները որոշիչ չեն, սակայն գրեթե միշտ հաշվի են առնվում անդամ երկրների կողմից։


== Ծանոթագրություններ ==


== Արտաքին հղումներ ==
http://www.venice.coe.int
http://www.codices.coe.int
Վեդմեժիե (գյուղ, Ռոմնիի շրջան)

Վեդմեժիե (ուկրաիներեն՝ Ведмеже), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Վեդմեժիե գյուղում բնակվում էր 603 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փենոբսկոտ շրջան (Մեն)

Փենոբսկոտ շրջան (անգլ.՝ Penobscot County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 9.210 կմ² է, բնակչությունը՝ 153.923 մարդ (2010 թ. տվյալներով)։ Շրջկենտրոնն է Բանգոր բնակավայրը։ Կազմավորվել է 1816 թ.։
Գրաբեն (Աուգսբուրգ)

Անվան այլ կիրառումների համար տե՛ս՝ Գրաբեն (այլ կիրառումներ)Գրաբեն  (գերմ.՝ Graben), կոմունա Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 3399 մարդ է (ըստ 2010 թվականի դեկտեմբերի 31-ի տվյալների)։ Տարածքը 14,56 կմ² է։ Պաշտոնական կոդը՝ 09 7 72 149։


== Ծանոթագրություններ ==


== Արտաքին հղումներ ==
պաշտոնական կայք
Էզրա Միլեր

Էզրա Մեթյու Միլեր (անգլ.՝ Ezra Matthew Miller, սեպտեմբերի 30, 1992(1992-09-30), Ուայքոֆ, Նյու Ջերսի, ԱՄՆ), ամերիկացի դերասան, երգիչ, երաժիշտ և ակտիվիստ։ Նա կատարել է իր խաղարկային ֆիլմի դեբյուտը նկարահանվելով «Դպրոցից հետո» (2008) ֆիլմում։ Նա խաղացել է վերնագրային դեր «Մենք պետք է խոսենք Քևինի մասին»(2011) և համատեղ նկարահանվել է «Չշփվող լինելու առավելությունները»(2012) ֆիլմերում։ 2015 թվականին, նա նկարահանվել է «Ստենդֆորտի բանտային էքսպերիմենտ» դրամայում և «Առանց բարդույթների աղջիկը» կատակերգությունում։ Նա նաև մարմնավորում է Բարի Ալենին/ Ֆլեշին DC-ի ընդարձակ տիեզերքում, որտեղ նա առաջին անգամ երևացել է «Բեթմենն ընդդեմ Սուպերմենի։ Արդարության արշալույսին» (2016) ֆիլմում և Քրիդենս Բերմոնին «Գերբնական գազանները և դրանց բնակության վայրը» (2016) ֆիլմում։


== Վաղ կյանք ==
Միլերը ծնվել և մեծացել է Նյու Ջերսի նահանգի Ուայքոֆ քաղաքում։ Նրա մայրը՝ Մարթան (Քոչ) ժամանակակից պարուհի է։ Նրա հայրը՝ Ռոբերտ Ս․ Միլերը եղել է ավագ փոխնախագահ և գործադիր տնօրեն Hyperion Books-ում, իսկ հետագայում դարձել է հրատարակիչ Workman Publishing Company-ում։ Միլերը ունի երկու ավագ քույրեր՝ Սայան և Քեիթլինը։ Նրա հայրը հրեա է, իսկ մայրը ունի գերմանական և հոլանդական ծագում։ Էզրան իրեն համարում է հրեա և «հոգևոր»։
Երբ Միլերը վեց տարեկան էր, նա սկսեց պարապել որպես օպերայի երգիչ, որպեսզի հաղթահարի իր խոսքի արատը։ Նա երգել է Մետրոպոլիտեն օպերայում, և խաղացել է Ֆիլիպ Գլասի «Սպիտակ ագռավ» օպերայում։ Նա հաճախել է Ռոքլանդի Քանթրի Դեյ և Հուդսոնի դպրոցները։


== Կարիերա ==

Նա սկսել է իր ֆիլմային կարիերան 2008 թվականին՝ նկարահանվելով Անտոնիո Կամպոսի «Դպրոցից հետո» ֆիլմում, որտեղ նա մարմնավորում է մի դեռահասի, ով սովորում է գիշերօթիկ դպրոցում։ Դրանից հետո,  նկարահանվել է «Սիթի Այլենդ» ֆիլմում, Էնդի Գարսիայի, Ջուլիանա Մարգուլիսի և Սթիվեն Սթրեիթի հետ միասին, և խաղացել է «Պահեք Գոնզոյին» և «Ամեն օր» ֆիլմերում։ Հետո Միլերը նկարահանվել է BBC Films-ի «Մենք պետք է խոսենք Քևինի մասին» ֆիլմում, Ջոն Քրիսթոֆեր Ռայլիի և Տիլդա Սուինթոնի հետ միասին։ Ֆիլմը դարձավ Կաննի կինոփառատոնի սենսացիան, ողջունվելով քննադատների կողմից։ Միլերը նաև մարմնավորել է Դեմիանին Showtime հեռուստաալիքի «Californication» հեռուստասերիալում։ Նկարահանվել է «Հարգելի բժիշկ» հեռուստասերիալի երկու եթերաշրջաններում, մարմնավորելով՝ Թաքեր Բրայենթին։ «Չշփվող լինելու առավելությունները» նովելի ֆիլմային ադապտացիայում մարմավորել է Պատրիկին՝  Լոգան Լերմանի և Էմմա Ուոթսոնի հետ։ Ֆիլմը հեռարձակվել է 2012 թվականի սեպտեմբերի 21-ին։
Warner Bros. հայտարարել է, որ նա մարմնավորելու է DC Comics-ի կերպար՝ Բարի Ալենին/ Ֆլեշին «Ֆլեշ» ֆիլմում, որը պետք է հեռարձակվի 2018 թվականին։ Այդ դերով նա առաջին անգամ երևացել է «Բեթմենն ընդդեմ Սուպերմենի։ Արդարության արշալույսին» ֆիլմում և պետք է կրկնի իր դերը «Արդարության լիգա» ֆիլմում։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Էզրա Միլեր Internet Movie Database կայքում
Դուբովիչի (գյուղ, Կրոլևեցի շրջան)

Դուբովիչի (ուկրաիներեն՝ Дубовичі), գյուղ Ուկրաինայի Սումիի մարզի Կրոլևեցի շրջանում։ Հիմնադրվել է 16-րդ դարում։
2001 թվականի տվյալներով Դուբովիչի գյուղում բնակվում էր 1 282 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-12-18 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
878

878 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 878 թվականն է, 
IX դարի 78-րդ տարին։


== Դեպքեր ==


== Ծնունդներ ==


== Մահեր ==
Զակոմարա

Զակոմարա, ճարտարապետական կառուցվածքային տարր, շենքի ճակատային պատի (կամ նրա մի մասի) որմնակամարաձև ավարտը, որին սովորաբար ներսից համապատասխանում է խաղը։ Դեկորատիվ, կեղծ զակոմարան անվանվում է «կոկոշնիկ»։ Զակոմարան բնորոշ է գլխավորապես հին ռուս, եկեղեցիներին։
Կալևալայի շրջան (Կարելիա)

Կալևալայի շրջան (ռուս.՝ Калевальский национальный район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Կալևալա։


== Աշխարհագրություն ==
Շրջանի տարածքի մակերեսը կազմում է 13316 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9470 մարդ։ Բնակչության խտությունը կազմում էր 0,71 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գայլաթաթ Սևանի

Գայլաթաթ Սևանի (լատ.՝ Alchemilla sevangensis), վարդազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Վտանգման սպառնացող վիճակին մոտ գտնվող, մասնատված արեալով տեսակ է, որը համարվում է Հայաստանի էնդեմիկ։ Աճում է Լոռու, Ապարանի, Սևանի և Գեղամի ֆլորիստիկական շրջաններում։ Տեսակի գոյությանը վտանգ չի սպառնում։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։


== Ծանոթագրություններ ==
Բուսական նյութերի հիդրոլիզ

Բուսական նյութերի հիդրոլիզ ջրի փոխազդեցությունը ոչ սննդահումքի բուսական բազմաշաքարների (բնափայտի թափոնների, բամբակենու թեփի, արևծաղկի կեղևի ևն) հետ՝ կատալիզատորների (անօրգանական թթուների) առկայությամբ։ Ելային բուսական հումքը, սովորաբար, պարունակում է մինչև 75% ջրում անլուծելի բազմաշաքարներ՝ թաղանթանյութի և հեմիթաղանթանյութի ձևով, որոնց քայքայման ժամանակ սկզբում առաջանում են միջանկյալ միացություններ, ապա՝ պարզագույն շաքարներ՝ մոնոզներ։ Միաժամանակ տեղի է ունենում նաև վերջիններիս քայքայում, որի դեպքում ստացվում են ֆուրֆուրոլ, օրգանական թթուներ, հեմինաթթուներ և այլ նյութեր։ Ջերմաստիճանը բարձրացնելիս և թթուների կոնցենտրացիան մեծացնելիս մեծանում է հիդրոլիզի արագությունը։ Բուսական նյութերի հիդրոլիզը հիդրոլիզային արտադրությունների հիմքն է. կիրառվում է սննդային, կերային և տեխնիկական կարևոր նյութեր ստանալու համար։ Արտադրական պայմաններում հիդրոլիզի նյութերը հիդրոլիզատորներն են՝ մոնոզների (պենտոզների և հեքսոգների, մասնավորապես գլյուկոզի) լուծույթները, ցնդող նյութերը (օրգանական թթուներ, սպիրտներ) և պինդ մնացորդը՝ հիդրոլիզային լիգնինը։ Բազմաշաքարներից մոնոզների ելքը կարող է հասնել 90% ։ Առավել տարածված է հիդրոլիզատների կենսաքիմիական մշակումը, որի օգնությամբ ստանում են սպիտակուցավիտամինային նյութեր՝ կերային խմորասնկեր։ Տիդրոլիզային արտադրության կարևորագույն նյութերից էթիլալկոհոլը նույնպես ստանում են կենսաքիմիական եղանակով՝ հիդրոլիգատների հեքսոզները խմորելով։ Մննդային գլյուկոզը և տեխնիկական քսիլոզն ստանում են, համապատասխանաբար, հեքսոզային և պենտոզային հիդրոլիզատներից՝ դրանք մաքրելով հանքային ու օրգանական խառնուրդներից՝ գոլորշիացմամբ և բյուրեղացմամբ։ Քիմիական մշակման ժամանակ հիդրոլիգատների մեջ պարունակած մոնոզները վերականգնելով ստանում են բազմատոմ սպիրտներ, հեքսոգներից առաջանում են համապատասխան հեքսիտներ (սորբիտ, մաննիտ, դուլցիտ ևն), իսկ պենտոզներից՝ պենտիտներ (քսիլիտ, արաբիտ և այլն)։ Բազմատոմ սպիրտների հիդրոգենոլիգի եղանակով կարելի է ստանալ գլիցերին, պրոպիլենգլիկոլ և էթիլենգլիկոլ։ Պենտոզների դեհիդրատացմամբ ստանում են ֆուրֆուրոլ, հեքսոգների դեհիդրատացմամբ՝ լևուլինաթթու։ Տիդրոլիզային լիգնինը խիտ ծծմբական թթվով մշակելիս առաջացնում է ակտիվ ածուխ՝ կոլակտիվիտ, ալկալիներով մշակելիս՝ լուծվում է, իսկ հետագա թթվեցման դեպքում անջատում է ակտիվացած լիգնին, որը սինթետիկ կաուչուկի ակտիվ լցոն է։ Տիդրոլիզային լիգնինը օգտագործում են նաև որպես վառելանյութ։
Աշխարհի լավագույն Կառլսոնը

Աշխարհի լավագույն Կառլսոնը (շվեդերեն՝ Världens bästa Karlsson), շվեդական մանկական ֆիլմ, որ նկարահանել է ռեժիսոր Ուլլե Հելբումն Աստրիդ Լինդգրենի գրքի հիման վրա։ Շվեդիայում ֆիլմի պրեմիերան կայացել է 1974 թվականի դեկտեմբերի 2-ին։
Հետագայում թողարկվել է ֆիլմի հեռուստատեսային տարբերակը («Կառլսոնը, որն ապրում է տանիքում» խորագրով), որը բաղկացած է չորս սերիայից և ներառում է կինոֆիլմում չընդգրկված էպիզոդներ։


== Սյուժե ==
Յոթնամյա Սվանտե Սվանտեսոնը, որին բոլորը կոչում են Մանչուկ, իր ընտանիքի հետ ապրում է շվեդական մի քաղաքում և երազում է շուն ունենալ։ Մի անգամ նա պատուհանից տեսնում է Կառլսոնին՝ գեր մի մարդու, որը թռչում է իր մեջքին եղած պտտաթևիկի օգնությամբ։ Կառլսոնը նրան հայտնում է, որ ապրում է տանիքին գտնվող փոքրիկ տանը։ Մանչուկն ու Կառլսոնն ընկերանում են, սակայն նրանց ընկերությունը մշտապես բարդացնում են Կառլսոնի չարաճճիությունները, որոնց համար մշտապես պատասխան է տալիս Մանչուկը, որովհետև Կառլսոնն ամեն անգամ պատուհանից դուրս է թռչում, երբ ներս է մտնում մեծահասակներից մեկը։ Ֆիլմի վերջում ընտանիքի անդամներն ի վերջո տեսնում են Կառլսոնին, սակայն որոշում են ոչ ոքի չասել նրա մասին, որպեսզի մամուլում աղմուկ չբարձրանա։


== Դերերում ==


== Ծանոթագրություններ ==


== Արտաքին հղումներ ==
«Աշխարհի լավագույն Կառլսոնը»(անգլ.) ֆիլմը Internet Movie Database կայքում
«Աշխարհի լավագույն Կառլսոնը» Swedish Film Institute Database կայքում
Կանաբո

Կանաբո(ճապ.՝ 金棒), Ֆեոդալական Ճապոնիայի սամուրայական զենք։ Այն մետաղական գուրզով և կոր բռնակով տեցուբոյի տեսակ է, մի ծայրին ամրացված է օղակ, իսկ մյուսին՝ սեպեր։ Նմանատիպ զենքեր են համարվում նյոիբոն, կոնսայբը և արարեբոն։


== Նկարագրություն ==
Ինչպես այդ տիպի մնացած զենքերը, Կանաբոն պատրաստված է ծանր փայտից կամ երկաթից, որի ծայրերից մեկին ամրացված են մետաղական սեպեր կամ ելուստներ։ Այն բազմաձև է՝ կարող է հիշեցնել մի ծայրը նեղացված կամ ամբողջովին ուղիղ բեյսբոլի մահակ։ Կանաբոյի չափը կարող է լինել մեկ ձեռքով պահվող ոչ մեծ մահակի չափից մինչև հսկայական, երկկոթանի, մարդու հասակի գուրզի չափի (մինչև 2 մետր երկարությամբ)։


== Կիրառություն ==
Համաձայն վարկածներից մեկի՝ կանաբոն օգտագործվում էր թշնամու զրահը կոտրելու և մարտական ձիերի վերջույթները խեղելու համար։ Այս հսկայական զենքը օգտագործելու արվեստը կոչվում է կանաբոջուցու կամ տեցուբոջուցու։


== Դիցաբանության մեջ ==
Կանաբոն հաճախ կարող է հանդիպել ճապոնական դիցաբանության մեջ, այնտես այն օգտագործվում է Օնիների՝ ճապոնական շատ հզոր դևերի կողմից։ Նույնիսկ գոյություն ունի մի ասացվածք «Օնիին կանաբոն տալու նման»։ Ասացվածքը նշանակում է առավելություն տալ նրան, ով արդեն ունի առավելություն («ուժեղին ավելի ուժեղ դարձնել»)։


== Պատկերասրահ ==

		
		
		
		
		
		
		


== Ծանոթագրություններ ==
Նորենգա (Մեխրենգայի վտակ)

Անվան այլ կիրառումների համար տե՛ս՝ Նորենգա (այլ կիրառումներ)Նորենգա (ռուս.՝ Нореньга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 181 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033560
Հիդրոլոգիական ուսումնասիրությունների կոդը - 103003356
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պորֆիր

Պորֆիր (հունարեն՝ πορφύρεος - ծիրանագույն), հրաբխածին ապար՝ կազմված խոշոր բյուրեղներից, որոնք ներփակված են մանրահատիկ կամ ապակենման նյութով։ Ապարի նման կառուցվածքը կոչվում է պորֆիրային կառուցվածք։ Պորֆիրի բաղադրության մեջ գերակշռում են դաշտային սպաթները, առկա են ամֆիբոլի, պիրոքսենի կամ փայլարի խմբերի գունավոր միներալներ։


== Քիմիական կառուցվածք ==
Ըստ քիմիական, կազմության համապատասխանում են ռիոլիտներին և դացիտներին կամ գրանիտներին։ Պորֆիր տերմինը կիրառվում է ինչպես Երկրի մակերեսին հոսած, այնպես էլ երակային և փոքր խորություններում առաջացած ապարների համար։
Գեղեցիկ (անձնանուն)

Գեղեցիկ, հայկական իգական անուն։ Առաջացել է հայերեն գեղեցիկ բառից։ Շատ հաճախ գործածվում է Նոր Նախիջևանում։ Համապատասխանում է ռուսերեն Люба անվանը։


== Ծանոթագրություններ ==
Աստերոիդների ցանկ (33501-33600)

Աստերոիդների ցանկ (33401-33500)  • Աստերոիդների ցանկ  • Աստերոիդների ցանկ (33601-33700)
 Աստերոիդների ցանկ (33401-33500)  • Աստերոիդների ցանկ  • Աստերոիդների ցանկ (33601-33700)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
(21400) Ահդուտ

(21400) Ահդուտ (անգլ.՝ Ahdout), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21400) Ահդուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սումարոկովո (այլ կիրառումներ)

Սումարոկովո, կարող է վերաբերել՝

Սումարոկովո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Սումարոկովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Սումարոկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Սումարոկովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Բարսուկովո (գյուղ, Շարանսկի շրջան)

Անվան այլ կիրառումների համար տե՛ս՝ ԲարսուկովոԲարսուկովո (ռուս.՝ Барсуково, բաշկիրերեն՝ Бурһыҡ), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 302 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկական ասմունք

Մովսես Խորենացին իր «Պատմություն Հայոց» երկում հայերի նախնիների քաջագործությունների և ազգային ավանդույթների մասին հիշատակություններում օգտագործել է «առասպելաբանել» բառը, որն ասմունքի հնագույն ձևն է։ Ասմունքը ծաղկման է հասել Տիգրանակերտի և Արտաշատի թատրոններին (մ. թ. ա. 1-ին դարի 60-50-ական թվականներ) զուգահեռ զարգացող ժողովրդական թատրոնում։ Իր չափածո դրամայում Տերտեր Գրիչ Երևանցու (14-րդ դար) օգտագործած «կարդէք ի մարդամիջի» և «պատմել ի մեջ հրապարակի» արտահայտությունները վկայում են հրապարակներում հանդիսատեսին կարդալ-պատմելու սովորույթը Հին Հայաստանում։ Ասմունքի զարգացումն արևելահայ և արևմտահայ թատրոններում կապված էր պրոֆեսիոնալ թատրոնի կազմավորման հետ։ Ասմունքով հանդես են եկել Պետրոս Ադամյանը, Աստղիկը, Սիրանույշը, Ազնիվ Հրաչյան, Արմեն Արմենյանը և ուրիշներ։
20-րդ դարի սկզբին ծնունդ է առել նաև ասմունքի տեսությունը։ Ռեժիսոր Ստեփան Քափանակյանը, լինելով նաև ասմունքող, դասավանդել է գեղարվեստական ընթերցանություն, բեմական խոսք, գրել հոդվածներ ասմունքի մասին։ Բեմական խոսքը թատերական հաստատություններում դասավանդվող հիմնական առարկաներից է (Արուս Ոսկանյան, Ռուզաննա Վարդանյան, ապա՝ Հրաչուհի Ջինանյան, Մետաքսյա Սիմոնյան, Հեղինե Հովհաննիսյան, Շահում Ղազարյան, Գրետա Մեջլումյան, Աննա Հեքեքյան և ուրիշներ)։ Ասմունքի ամենանշանավոր վարպետներից էր Սուրեն Քոչարյանը, որը կարդացել է գեղարվեստական երկերի սեփական մշակումները («Շեհերազադե», «Սասունցի Դավիթ», Հոմերոսի «Ոդիսական» և այլն )։ Նա իր արվեստով հայ իրականության մեջ ստեղծել է «Մեկ դերասանի թատրոնը»։ Նոր և նորագույն ժամանակներում ասմունքը դարձել է արվեստի առանձին ճյուղ։
Ասմունքի ոլորտում ճանաչված են Թ. Դեմուրյանը, Վերա Հակոբյանը, Հրաչուհի Ջինանյանը, Հայկուհի և Լ. Գարագաշները, Սուսաննա Գաբրիելյանը, Սվետլանա Խանումյանը, Վլադիմիր Աբաջյանը, Սիրվարդ Մեսրոպյանը, Շահում Ղազարյանը, ՀՀ վաստակավոր արտիստներ Գրետա Մեջլումյանը, Սիլվա Յուզբաշյանը,  Արթուր և Հրաչուհի Ութմազյանները, Ազատ Գասպարյանը, Էլֆիք Զոհրաբյանը, Արմեն Քուշկյանը և ուրիշներ։
Վերին Կուլադա

Վերին Կուլադա, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Արիգեմ գետի ձախ ափից 8 կմ հեռավորության վրա։ Գետի երկարությունը 10 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Կատունի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100006305
Հիդրոլոգիական ստուգման կոդ՝ 115100630
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Մաֆեթենգ (գավառ)

Մաֆեթենգ (սեսոթո՝ Mafeteng), գավառ Լեսոթոյի արևմտյան հատվածում։ Տարածքը 2 119 կմ² է, բնակչությունը՝ 192 621 մարդ (2006), խտությունը՝ 90,90 մարդ/կմ²։ Վարչական կենտրոնը և միակ քաղաքը Մաֆեթենգն է։


== Աշխարհագրություն ==
Արևմուտքում սահմանակցում է Հարավաֆրիկյան Հանրապետության Ֆրի Ստեյթ նահանգին։ Երկրի ներսում գավառը սահմանակցում է հետևյալ գավառներին՝

Մասերու ― հարավ-արևելք
Մոխալես Հուք ― հյուսիս-արևելք։


== Վարչական բաժանում ==


=== Համայնքներ ===
Մաֆեթենգ գավառը ներառում է հետևյալ համայնքները՝


=== Համայնքային խորհուրդներ ===
Մաֆաթենգ գավառի համայնքային խորհուրդներ՝


== Կլիմա ==


== Տես նաև ==
Լեսոթոյի վարչական բաժանում


== Ծանոթագրություններ ==